CELEX: E2016J0014
Language: et
Date: 2017-03-31 00:00:00
Title: Kohtu otsus, 31. märts 2017, kohtuasjas E-14/16 — EFTA järelevalveamet vs. Island (kohustuste täitmatajätmine EFTA riigi poolt – Nõuete täitmata jätmine – Direktiiv 95/50/EÜ ohtlike kaupade autoveo kontrollimise ühtse korra kohta)

13.7.2017   
            
            
               ET
            
            
               Euroopa Liidu Teataja
            
            
               C 224/17
            
         KOHTU OTSUS,
   31. märts 2017,
   kohtuasjas E-14/16
   EFTA järelevalveamet vs. Island
   
      (kohustuste täitmatajätmine EFTA riigi poolt – Nõuete täitmata jätmine – Direktiiv 95/50/EÜ ohtlike kaupade autoveo kontrollimise ühtse korra kohta)
   
   (2017/C 224/08)
   Kohtuasjas E-14/16, EFTA järelevalveamet vs. Island, on esitatud AVALDUS, et kohus tuvastaks, et Island on jätnud täitmata Euroopa Majanduspiirkonna lepingu XIII lisa punktis 17d viidatud õigusaktist (Euroopa Parlamendi ja nõukogu 6. oktoobri 1995. aasta direktiiv 95/50/EÜ ohtlike kaupade autoveo kontrollimise ühtse korra kohta) (mida on kohandatud EMP lepingu protokolliga nr 1) tulenevad kohustused, kuna ei ole täitnud osutatud akti artikli 3 lõikes 1, artikli 4 lõigetes 1 kuni 5, artiklis 5, artikli 6 lõikes 1 ja artikli 9 lõikes 1 osutatud nõudeid. Kohus koosseisus esimees Carl Baudenbacher, kohtunikud Páll Hreinsson ja Per Christiansen (ettekandev kohtunik) tegi 31. märtsil 2017 otsuse, mille resolutiivosa on järgmine.
   Kohus
   
               1.
            
            
               on tuvastanud, et Island on jätnud ettenähtud tähtajaks täitmata Euroopa Majanduspiirkonna lepingu XIII lisa punktis 17d viidatud õigusaktist (Euroopa Parlamendi ja nõukogu 6. oktoobri 1995. aasta direktiiv 95/50/EÜ ohtlike kaupade autoveo kontrollimise ühtse korra kohta) (mida on kohandatud EMP lepingu protokolliga nr 1) tulenevad kohustused, kuna ei ole täitnud osutatud akti artikli 3 lõikes 1, artikli 4 lõigetes 1 kuni 5, artiklis 5 ja artikli 9 lõikes 1 osutatud nõudeid;
            
         
               2.
            
            
               otsustab jätta hagi rahuldamata viidatud õigusakti artikli 6 lõikes 1 osutatud nõuete täitmata jätmise tõttu;
            
         
               3.
            
            
               kohustab Islandit kandma menetluskulud.